Alegzandra/wili-2018-roplus huggingface dataset:
Z horolezeckého hľadiska je Bořeň jednou z najvýznamnejších nepieskovcových oblastí v Česku. Znelcová skala je vo väčšine sektorov pevná a ponúka rozmanité možnosti stenového, štrbinového aj komínového lezenia. Vysoké steny, zvlášť na severe, poskytujú možnosti viacedĺžkových výstupov horského charakteru.

Futbalista roka v Česko-Slovensku bolo futbalové ocenenie určené pre najlepšieho futbalistu v bývalom Česko-Slovensku v rokoch 1965 – 1992. Anketa vznikla z iniciatívy týždenníka Stadion, o víťazovi a ďalšom poradí sa rozhodovalo na základe hlasovania futbalových trénerov a novinárov.

Mesto Munderkingen susedí na severe s mestom Ehingen, na východe s obcou Rottenacker, na juhu s obcami Unterstadion, Emerkingen a Hausen am Bussen, ako aj na západe s obcami Obermarchtal a Untermarchtal.

Mnohí odborníci sa domnievajú, že Obrana Sokratova je, ak nie prvý, tak jeden z prvých Platónových dialógov. Presvedčivý dôkaz pre takéto tvrdenie však chýba. Obrana Sokratova sa obyčajne považuje za najdôveryhodnejší zdroj o historickej osobnosti Sokrata.

The Tomb (doslovne Hrobka, vyšlo v češtine pod názvom Hrobka) je poviedka, ktorej autorom je spisovateľ Howard Phillips Lovecraft. Napísal ju v júni 1917 a prvýkrát publikoval roku 1922 v marcovom čísle časopisu The Vagrant. Je to prvá poviedka, ktorú Lovecraft ako dospelý napísal.

Advanced Construction Kit sluzi na stavbu budov spristupnenych na úrovni 2 a 3. Taktiež ho možno použit na opravu všetkých poskodenych stavieb.

Autor opisuje príbeh starca, ktorý celý život chytá ryby, počas 84 dní nechytí a nakoniec sa mu podarí na 85 deň uloviť veľkú rybu, ktorú mu však cestou späť zožerú žraloky. Prichádza len s kostrou, ktorú aj tak všetci ľudia obdivujú.

Independência total (slov. Úplná nezávislosť) je názov hymny Svätého Tomáša a Princovho ostrova, ktorá bola adoptovaná po vyhlásený nezávislosti v roku 1975. Text hymny napísal básnik Alda Neves da Graça do Espírito Santo. Hudbu hymny skomponoval Manuel dos Santos Barreto de Sousa e Almeida. Skladba Independência total je definovaná ako hymna Svätého Tomáša a Princovho ostrova v prvej hlave, štrnástom článku a druhej časti ústavy Svätého Tomáša a Princovho ostrova.

Novším typom bola 6 guľová Xantia, 1 guľa na koleso, 1 akumulačná a 1 akumulačná pre zadné brzdy systém bol už vybavený protipadacími zámkami systému, čo zabezpečilo že vozidlo počas nečinnosti neklesalo na zem.

Jazyk je doložený hieroglyfickými nápismi z neskorého preddynastického a skorého dynastického obdobia egyptských dejín. Najstarší doklad egyptského hieroglyfického písma sa objavuje na keramike Nakáda II.

Pokročila dosť ďaleko v štúdiu kužeľosečiek a nadviazala na Diofantove práce. Venovala sa hlavne aplikáciám matematiky. Pripisuje sa jej autorstvo troch veľkých pojednaniach o geometrii, algebre a astronómii. Vynašla niekoľko prístrojov: na destiláciu vody, na stanovenie mernej tiaže vody, v astrometrii sa jej pripisuje pomoc pri vývoji astrolábu pre merania na oblohe. Jej meno nesie jeden z kráterov na Mesiaci a v roku 1884 bola po nej pomenovaná planétka 238 Hypatia, ktorá má predpokladaný priemer 156 km a jej jasnosť je 12,3 mag.
Keďže sa za Gejzu Nitrianske pohraničné kniežatstvo správalo ako samostatný štát (viedlo nezávislú zahraničnú politiku, vydávalo vlastné mince (s dnešným slovenským znakom), udeľovalo vlastné tituly) rozhodol sa kráľ Šalamún roku 1073, že s tým skoncuje. Preto zaútočil na troch vládcov Nitrianskeho pohraničného kniežatstva. Ladislav viedol slovenské jednotky, Gejza biharské a pomáhalo im aj moravské knieža Oto I. Olomoucký (Gejzov príbuzný). Tieto tri armády sa spojili pri Váci (pri Ostrihome) a 14. marca 1074 sa stretli so Šalamúnovými vojskami pri Pešti (kopec Mogyoród). Šalamún utrpel totálnu porážku a zatlačili ho až k nemeckým hraniciam, čiže k Bratislave.

Bol účastníkom neúspešnej výpravy na Everest roku 1951 vedenej Ericom Shiptonom. Práve v tomto období bola cesta na Everest z Tibetu uzavretá v dôsledku čínskej okupácie krajiny. Nepál zase povoľoval iba jednu expedíciu ročne. V roku 1952 sa tak o výstup na najvyššiu horu pokúsili Švajčiari. S touto expedíciou šiel aj šerpa Tenzing, ktorý bol neskôr Hillaryho spoločníkom pri ceste na vrchol. Švajčiarska expedícia vrchol nedosiahla a asi 260 m od neho sa v dôsledku zlého počasia musela vzdať. Na ďalší rok čakal Everest na britskú výpravu. Hillary sa o tom dozvedel počas návštevy Álp v roku 1952 od priateľa Georgea Lowea, a okamžite súhlasil.

„Kým nevieš čo nesmieš“ - Robo Grigorov a Pavol Habera a Pavol Drapák a Peter Nagy - (Robo Grigorov / Robo Grigorov) - album: Z extrému do ekstrému (1993),

V januári 2013 sa plánovalo prepojenie denných trhov s elektrinou piatich štátov: Slovensko (SEPS), Česko, Maďarsko, Poľsko a Rumunsko. Prvé tri z nich sú už prepojené od septembra 2012. Začiatkom apríla 2014 bolo potvrdené, že prepojenie trhov sa očakáva od obchodného dňa 11. novebra 2014.

Zámocký park je voľne prístupný verejnosti. Využíva sa na konanie rôznych kultúrnych akcií. Jednou z najvýznamnejších je Medzinárodný hudobný festival Petra Dvorského. Zámok spravuje brnianske pracovisko Národného pamiatkového ústavu.

Toto torpédo reagovalo na hluk lodných skrutiek a hľadalo si cieľ. V hlavici malo zariadenie, ktoré reagovalo na zdroj hluku a navádzalo torpédo. To znamená, že po odpálení si samo našlo cieľ. Skonštruované bolo pre Kriegsmarine v roku 1943. Nasadené do bojov od augusta 1943. Predstavovalo prevrat v technike námorných bojov. Ponorka, ktorá ho odpálila musela ale okamžite vypnúť motory alebo sa ponoriť aby nebola sama napadnutá.

Zlomovým rokom, ktorý odštartoval medzinárodnú kariéru bol rok 2015. Zelmerlöw zvíťazil s piesňou Heroes súťaž Melodifestivalen 2015, čím získal právo reprezentovať Švédsko na medzinárodnej pesničkovej súťaži Eurovision Song Contest 2015. Súčasťou jeho vystúpenia bola aj moderná audiovizuálna šou s prepracovanou choreografiou.

Odhadovaný počet hniezdiacich párov je 10 - 400, zimujúcich jedincov 300 - 700. Veľkosť populácie i územie na ktorom sa vyskytuje výrazne narastajú o viac ako 50%. Stupeň ohrozenia S - majú vyhovujúci ochranársky status.

Sčítání lidu v republice Československé ze dne 1. prosince 1930 : Díl II. : Povolání obyvatelstva. Část 2. z r. 1935 - dostupné v Digitálnej knižnici UKB
Koncertná verzia albumu The Wall vyšla v roku 2000 na dvoch diskoch pod titulom Is There Anybody Out There? (The Wall Live 1980–81). V tejto edícii bola limitovaná verzia s diskami vloženými do prebalu knižky, v ktorej sa nachádzajú vyjadrenia tvorcov projektu, fotografie a ilustrácie z vystúpení a reprodukcie výkresových projektov pódia na pauzovacom papieri.

Mäkký plod s priemerom okolo 15 mm ukrýva kôstku, okolo ktorého sa nachádza sladká dužina bielej alebo ružovkastej farby s vysokým obsahom vody. Povrch plodu tvorí šupka, ktorá má podľa fázy zrelosti červenkastú, červenú alebo tmavočervenú farbu. Šťavnaté plody dozrievajú v našich podmienkach od mája do júla a sú významným zdrojom minerálov (horčík, železo, jód, fosfor, zinok, vápnik, draslík a kremík) a vitamínov (A, B, C, E a P).

Obrana Sokratova môže byť rozdelená na tri časti. Prvá časť je samotnou obhajobou Sokrata a obsahuje najslávnejšie časti textu. Konkrétne, rozprávanie o veštiarni v Delfách a krížové vypočúvanie Meleta. Druhou časťou je verdikt súdu a treťou trest.

Po jednej sezóne v Spartaku Moskva, Vidič podpísal zmluvu z Manchestrom United. Prestupová suma činila 7 miliónov libier. Bolo mu pridelené číslo 15. Svoj debut si odbil v semifinále Carling Cupu proti Blackburnu Rovers, keď na posledné minúty striedal Ruuda van Nistelrooya.

1981 – vytvorený „stredný článok riadenia“ Ústredie štátnej pamiatkovej starostlivosti (ÚŠPS) s troma podriadenými organizáciami: Štátny pamiatkový ústav pamiatkovej starostlivosti (ŠÚPS), Štátne reštaurátorské ateliéry (ŠRA) a Projektový ústav kultúry; zodpovednosť za ochranu prírody prešla na novovytvorené Ústredie štátnej ochrany prírody

Jiří Kroupa (ed.), V zrcadle stínů. Moravě v době baroka. 1670–1790, Paříž – Rennes – Brno 2003, s. 28, 29, 59, 130,140–141, č. kat. 30, 258

Mechúrik (lat. folliculus) je suchý viacsemenný pukavý plod, veľmi podobný struku, ale zatiaľ čo struk puká pozdĺž dvoch štrbín (deliac sa tak na dve chlopne), mechúrik puká len pozdĺž jednej, na brušnej strane. Mechúrik nájdeme u druhov rodu pivonka (Paeonia sp.).

Big Brother Awards (doslova Ceny Veľkého brata) je súťaž, v ktorej sú vybrané "vládne a súkromné organizácie ... ktoré najviac ohrozujú súkromie". Súťaž je nazvaná po postave Veľkého brata z románu Georga Orwella 1984. Je udeľovaná úradom, firmám, organizáciám a osobám, ktorých činnosť výrazne a trvalo ohrozovala alebo porušovala súkromie alebo poskytla osobné údaje tretím stranám. Účelom súťaže je pritiahnuť pozornosť verejnosti k otázkam ochrany súkromia a súvisiacim trendom v spoločnosti, najmä v oblasti ochrany dát.

Celosvetovo bolo len do roku 2006 predaných cez 300 000 licencií a viac než 50% všetkých animačných pracovísk je vybavených práve programom 3ds Max.

Je to cesta myslenia o budúcnosti, ktorá je založená na premise, že ľudia vo svojej súčasnej podobe nereprezentujú koniec vývoja, ale iba jeho ranú fázu.
Tyrant je najväčšou, najsilnejšou a najodolnejšou formou Votrelca, ale tiež najpomalšou. Jeho základný útok je dosť rýchly, ma veľký rozsah a spôsobuje vysoké zranenie. Druhotný útok po nabití umožni tyrantovi obrovskou rýchlosťou vyraziť vpred, až kým do niečoho nenarazí. Každý cieľ zasiahnutý týmto rýchlym útokom (Chargé) utrpí rozsiahle zranenia.

Nitrid titánu (TiN) patrí k najtvrdším známym látkam s tvrdosťou 9 na Mohsovej stupnici tvrdosti. Používa sa v brúsnych materiáloch, ale i na povrchovú úpravu titánových nástrojov – nitridovanie, pri ktorom je na povrchu nástroja určeného na extrémne fyzické namáhanie vytvorená tenká ochranná vrstva TiN.

Prvý album skupiny Pink Floyd The Piper at the Gates of Dawn sa tiež udržal na 6. mieste rebríčkov popularity počas 7 týždňov. Úspech týchto dvoch singlov a albumu bol už asi priveľkým sústom pre Barretta. Naplno podľahol drogám. Tlak z neúspechu jeho tretieho pokusu o hit („Apples and Oranges“) a zároveň slepé zbožňovanie od fanúšikov, drogy a iné faktory spôsobili jeho neschopnosť hrania na vystúpeniach a v štúdiu. Ostatní členovia skupiny sa preto rozhodli priviesť ďalšieho sólového gitaristu ako náhradu Sydových výpadkov. Oslovili Davida Gilmoura. Rozhodovalo sa aj o Jeffovi Beckovi (vtedy The Yardbirds), ale skupina sa (vraj) obávala, že Beck by si mohol zapýtať priveľké peniaze. Gilmour bol známy a mal dobrú povesť ako gitarista a spevák skupiny The Jokers Wild.

Epigenetický prielom bol vytvorený zarezaním sa Manínskeho potoka a rozdelil Manínske bradlo na dve časti - Veľký a Malý Manín. Vlhká mikroklíma vysokých skalných stien a bralných útvarov umožňuje výskyt horských druhov a rastlín a živočíchov v malej nadmorskej výške. Na výslnných polohách skalných stien sa nachádzajú teplomilné vápnomilné druhy. V mieste sú horolezecké cvičné terény. Smerom nahor proti prúdu Manínskeho potoka sa o niečo ďalej nachádza Kostolecká tiesňava.

Merania výšky tatranských štítov sa datujú rokom 1763, keď viedenský dvor nariadil tzv. jozefínske mapovanie, čiže kartografické spracovanie celej habsburskej monarchie. Uskutočňovali ich vtedy vojenskí merači pod vedením Waldaufa a Fleischera, ale ich výsledky neboli publikované. Zrejme na základe týchto meraní bolo v roku 1780 v diele „Geographie des Königreichs Ungarn“ uvedené, že najvyšším štítom celých Tatier je Kriváň. K takému istému záveru dospel v roku 1788 i bratislavský mineralóg Ján Fichtel, ktorý výšku Kriváňa odhadol na 3 800 m n. m. Anglický cestovateľ Robert Townson považoval za najvyšší štít Tatier Lomnický štít. Ani vedci v 19. storočí, medzi nimi i známy švédsky botanik Göran Wahlenberg, neurčili výšku tatranských vrcholov správne. Ako najvyšší uvádzali Lomnický alebo Ľadový štít. Gerlach svojou výškou figuroval až na štvrtom mieste. V rokoch 1837 a 1838 robil merania tatranských štítov Ľudovít Greiner, riaditeľ jelšavskej Lesnej správy koburgovského veľkostatku. Až on správne zistil, že najvyšším štítom Tatier je Gerlach. Verejnosť však Greinerovu informáciu neprijala. Stalo sa tak až v 70. rokoch 19. storočia.
Obec leží uprostred Východoslovenskej nížiny pri sútoku riek Trnávky a Ondavy vo výške 106 m n. m. Je pravdepodobné, že Hraň patrila v 14. storočí tamojším zemanom, nepochybne však v 14. a 15. storočí šľachticom z Lučenca a v druhej polovici 16. storočia postupne Bátoriovcom a Várdaiovcom.

Po druhej svetovej vojne modernizovali svetové mocnosti svoje vzdušné sily zavádzaním prúdových stíhacích lietadiel. Francúzska vláda taktiež zvažovala rôzne možnosti prechodu jej letectva zo zastaraných lietadiel s piestovými motormi na moderné stroje s prúdovým pohonom. V roku 1946 pripravilo velenie francúzskych vzdušných síl plán, ktorý navrhoval niekoľko alternatív. Keďže francúzsky letecký priemysel utrpel počas vojny značné škody a prúdové lietadlá domácej proveniencie neexistovali, zvažoval sa okamžitý nákup amerických F-84 Thunderjet. Ďalšou možnosťou bola licenčná výroba amerických P-80 Shooting Star alebo britských de Havilland Vampire a Gloster Meteor. Niektoré z týchto alternatív sa zrealizovali, Francúzsko však na vývoj vlastného lietadla nerezignovalo.

Jeho závery ukázali, že udalosti, ktoré opísal Homér a Vergilius majú materiálny základ a mohli byť skutočnými historickými udalosťami. Svoju Fortunu, našiel pri obchodovaní v Rusku a v zlate z Kalifornie. Zisky potom z veľkej časti venoval do financovania vykopávok. Na druhej strane, metodika vykopávok vykonávaných ním priniesla veľa nenapraviteľných archeologických chýb a strát. V tej dobe však bola archeológia len v začiatkoch.

Sokrates je tesným rozdielom hlasovaním uznaný za vinného. Platón nikde neuvádza počet porotcov a ani počet hlasov proti nemu a za jeho oslobodenie, Sokrates však hovorí, že ak by získal len o 30 hlasov viac, bol by oslobodený. Mnohí odborníci sa domnievajú, že počet porotcov bol 500 alebo 501.

Ján Kellner sa narodil v Hradisku, Rakúsko-Uhorsko, dnes na Slovensku v roku 1912, v blízkosti mesta Levoča, kam sa jeho rodina neskôr v r. 1922 presťahovala. Tam začal navštevovať katolícku chlapčenskú základnú školu a o rok neskôr gymnázium, kde zmaturoval roku 1931. V tom istom roku odchádza do Ríma študovať na Kolégium Russicum. Po dvoch rokoch štúdia filozofie a štyroch rokoch štúdia teológie na Pápežskej gregoriánskej univerzite bol vysvätený za kňaza 25. decembra 1937. Nasledujúce dva roky pokračoval v štúdiu na Pápežskom východnom inštitúte a v roku 1939 začal pôsobiť v augustiniánskom kláštore v Prahe v ruskej/rusínskej[chýba zdroj] katolíckej farnosti, s vyhliadkami na odchod do Ruska. Na začiatku druhej svetovej vojny, na žiadosť Gestapa a pod hrozbou násilnej deportácie, odchádza na Slovensko, kde krátku dobu pracoval v papierni v Ružomberku.
Pred schválením obdržala liek tisícka lekárov. Firma Chemie Grünenthal sa spojila se americkou firmou Merrell (v dnešnej dobe Sanofi), na distribúciu lieku do USA . Na rozdiel od Eúrópy zmenila názov na Kevadon. V septembri 1960 podali žiadosť na Food and Drug Administration - FDA (Úrad pre kontrolu potravín a liečiv). Žiadosť sa dostala k lekárka a farmakologička Frances Kelseyovej. Po preštudovaní žiadosti požiadala ešte o pomoc Leeho Geismara, chemika a Oyama Jiro, farmakológa. Dospeli k poznaniu, že žiadosť o účinnosti a bezpečnosti lieku nie je dostatočná. Požiadala firmu o doplnenie spisu o bezpečnosti lieku. Firma začla vyvíjať nátlak na Frances Kelseyovú kvôli schváleniu lieku . V roku 1961, vo februári si prečítala článok v odbornom časopise British Medical Journal, kde bolo naznačené, že liek môže spôsobovať poškodenie plodu v tehotenstve . V máji po ďalších skúmaniach prehlásila, že talidomid ma nepriaznivé dôsledky na plod. Firma tvrdila, že tvrdenia nie sú preukázateľné. Ku koncu roka vyšli štúdie, ktoré potvrdili poškodenia liekom u tehotných žien, firma stiahla žiadosť o registráciu lieku. Aj keď liek nebol zaregistrovaný vyskytli sa deti, ktoré sa narodili s poškodením po používaní talomidu. Vďaka dôslednosti Frances Kelseyovej sa nepočítali obete v USA talomidu na tisícky až statisíce.

Ladislav I. bol vyhlásený za svätého v roku 1192. O jeho obľube na území terajšieho Slovenska v 13. a 14. storočí svedčia kostoly zasvätené sv. Ladislavovi, ako aj časté zobrazenia na gotických freskách (Žehra, Veľká Lomnica, Necpaly, Bodice - (Okres Liptovský Mikuláš).

Na začiatku každoročných záplav sa slávil sviatok bohyne, pri ktorom ľudia hádzali do Nílu mince, zlato , šperky a ďalšie cennosti, aby vyjadrili vďačnosť za jeho životodarné vody. Počas osláv prestal platiť náboženský zákaz jedenia rybieho mäsa, ktorý jestvoval v niektorých egyptských krajoch.

Embryológia je náuka o individuálnom vývoji organizmov od oplodnenia vajíčka až po životaschopného jedinca. Podľa skúmaných objektov je embryológia rastlín, živočíchov a človeka. Jedným zo zakladateľov embryológie je Karl Ernst von Baer.

Ing. JUDr. Ivan Šimko (* 1. január 1955, Bratislava) je slovenský politik, bývalý minister vnútra a bývalý poslanec Národnej rady Slovenskej republiky.

Sčítání lidu v republice Československé ze dne 1. prosince 1930 Díl III. Ostatní data demografická (vnitřní stěhování, tělesné vady, znalost čtení a psaní, cizinci) z r. 1937 - dostupné v Digitálnej knižnici UKB

V malom množstve je titán obsiahnutý vo väčšine minerálov a medzi jeho najvýznamnejšie rudy patrí ilmenit - (FeTiO3 oxid železnato-titaničitý) a rutil (TiO2 - oxid titaničitý). Významné zásoby týchto minerálov sa nachádzajú v Austrálii, Severnej Amerike, Škandinávii a Malajzii. Významne je titán zastúpený i na mesačnom povrchu – horniny, ktoré získala misia Apollo 17 obsahujú približne 12% TiO2.

Podľa upanišád je átman totožný s brahma, ale vplyvom nevedomosti (mája) sa považuje za niečo odlišné (väčšinou sa stotožňuje s telom, mysľou, pocitmi…) a preto podlieha zákonu karmy a znovuzrodenia.
Štúdiové vybavenie a vybavenie na workshopy zahŕňa sekvencér Yamaha QY 700, HDD Korg D16, Korg Pandora PX5D a Audix Microphone. Po ukončení spolupráce s MusicData a Hughes & Kettner na konci roku 2007 si zadovážil aparáty AMPEG (Ampeg SVP-CL, Ampeg SVT PRO a Ampeg SVP-BSP) a Hafler (power amp). Na analógové efekty využíva kompletný sortiment EBS a Phaser značky George Dennis, na digitálne efekty používa Roland V-Bass, Roland GR-20 a Roland GKP-4.

Navrhnutý bol v roku 1974, o rok neskôr bol zaradený do služby. Okrem Ruska ho používa mnoho iných armád. Bol používaný v krajinách Varšavského paktu. Vyrábaný bol aj v Bulharsku, Číne a Juhoslávii.

Stredná odborná škola je druh strednej školy na Slovensku. Poskytuje predovšetkým úplné stredné odborné vzdelanie ukončené maturitnou skúškou. Dĺžka štúdia je obyčajne 4 roky. Okrem toho môže poskytovať aj dvojročné alebo trojročné štúdium v odboroch poskytujúcich stredné odborné vzdelanie. Absolventi sú určení hlavne na výkon odborných činností v technicko-hospodárskych, ekonomických, zdravotníckych, pedagogických a iných odboroch, môžu však aj študovať na vyššej odbornej škole alebo na vysokej škole.

Trať bola postavená ako súčasť veľkého projektu vedeného cez severné Čechy - českej transverzálnej dráhy z Řeteníc cez Litoměřice a Českú Lípu do Liberca. Železničná spoločnosť Ústecko-Teplická dráha tak napojila oblasť rozsiahlej ťažby hnedého uhlia medzi Krušnými horami a Českým stredohorím na rad ďalších miest - odbytísk uhlia. Trať mala svoje napojenie na ústecký prístav na Labe i štátnu železnicu z Prahy vedúcu na sever, do Drážďan. Spoločnosti rástli zisky a tak chcela kvôli úspore daní investovať.

Niekedy v nej spievala aj Keithova sestra Sheila, striedavo sa k nej pridávali iní hudobníci, najčastejšie gitaristi a tak sa podľa potreby menilo obsadenie hudobných nástrojov aj u stálejších členov. Táto skupina hrala hudbu v štýle Rhytm & Blues. Okrem coververzií vtedajších známych piesní skupina hrala skladby, ktoré napísal Ken Chapman. Juliette sa neskôr vydala za Ricka Wrighta, potom ona, Noble a Metcalf z kapely odišli.

Hámor je historické zariadenie, alebo dielňa určené na spracovanie ocele a železa. Je to technologická stavba pri vodných tokoch, kde využitím energie tečúcej vody boli poháňané kováčske buchary, dúchadlá alebo mechy na fúkanie vzduchu do pecí. Z hľadiska výroby to boli prvé zárodky manufaktúr na spracovanie ocele a výrobu kovaných výrobkov.

V sezóne 2008/09 patril predovšetkým do B tímu, napriek tomu si ho nový tréner Guardiola vybral do A mužstva. Veľa minút neodohral, no bol na ihrisku i vo finále Ligy majstrov proti Manchesteru United.

Tvrdí, že nikdy nebol takým učiteľom, ktorý by vštepoval poznanie iným. Preto nemôže byť považovaný za zodpovedného, ak sa nejaký človek stal zlým. Ak niekoho pokazil, prečo nepredstúpil ako svedok? Alebo ak si neuvedomuje svoju skazenosť, prečo nepredstúpil niekto z príbuzných namiesto neho? Veľa takýchto príbuzných je však tu na pojednávaní prítomných, aby ho podporili.
Prvotná house hudba sa zakladala predovšetkým na dance hudbe, ktorú charakterizovali opakujúce sa beaty 4/4, rytmy tvorené bicími automatmi, neobvyklé hi-hat činely a syntetizované basové linky. House sa tiež spojil s niekoľkými inými žánrami, čím sa vytvorili subžánre ako eurohouse a tech house.

Hra obsahuje množstvo lietadiel a obrnených vozidiel, ako sú tanky zo španielskej občianskej vojny do kórejskej vojny, obdobie s dôrazom druhej svetovej vojny. Hra obsahuje viac ako 350 lietadiel zo šiestich významných rôznych národov a radu pozemných vozidiel zo Sovietskeho zväzu, Nemecka, Spojených štátov, Veľkej Británie, Japonska a Talianska. Lode, ďalšie lietadlá a ďalšie pozemné vozidlá majú byť pridané neskôr. Väčšina máp v hre sa odohrávajú na základe skutočnosti ako napríklad mapy Stalingradu, Rusku alebo Peleliu, ostrov v Palau... Veľkosť mapy v hre sa pohybuje v rozmedzí od približne 65 km x 65 km do 200 km x 200 km.

Kecerovce (maď. Kecerpeklén, Kecerkosztolány, spoločne Kecer) sú obec na Slovensku v okrese Košice-okolie. Podľa ministra hospodárstva Ľubomíra Jahnátka by sa tu mohla v budúcnosti postaviť jadrová elektráreň.[1]

Brendan Morrison je stredný útočník. Je 181 cm vysoký a váži 84 kg (údaj z roku 2005). Bol draftovaný v roku 1993 z 39. miesta klubom New Jersey Devils. Štyri roky pôsobil v americkej univerzitnej súťaži, kde hrával za tím Michigan Wolverines. V roku 1997 získal Hobey Baker Award, ocenenie pre najvýznamnejšieho hokejistu univerzitnej súťaže. V NHL debutoval 4. decembra 1997 v zápase proti Pittsburgh Penguins.

Ľavostranné: dva kanály od osady Stankovce, Stredný potok, kanál začínajúci SZ od Močarian, Krásnovský kanál, kanál začínajúci JZ od obce Krásnovce, Zbinský potok, Vlčí kanál, Sliepkovský kanál, kanál pritekajúci od obce Drahňov

Peter Kaplony, Kleine Beiträge zu den Inschriften der ägyptischen Frühzeit (Ägyptologische Abhandlungen Nr. 15) Harrassowitz, Wiesbaden 1966

Dňa 9. septembra 2009 podpísal zmluvu s West Hamom na tri roky, aj keď nemal trénerskú licenciu. Vystriedal Alana Curbishleyho, za neuspokojivé výkony. Diváci West Hamu ho privítali pozitívne, aj keď hrával sedem rokov za konkurenčnú Chelsea. Ale aj keď prišiel s tímom na Stamford Bridge, fanúšikovia Chelsea ho vítali potleskom. V tíme podporuje aj mládež, pár nováčikov posunul do hlavného tímu, napr. Juniora Stanislasa, Zavona Hinesiho, Jacka Collisona a Jamesa Tomkinsa. V apríli 2009 podpísal zmluvu do konca roka 2013. Ale po zlej sezóne 2009-10, keď West Ham skončil až na 17. mieste, len päť bodov od zostupu. Dva dni po ukončení tejto sezóny v klube skončil.

7. septembra 1566 padol pri obrane Sihoti (Szigetvár) po boku Mikuláša Zrínskeho Subicha. Jeden z jeho potomkov sa stal zaujímavou osobnosťou prelomu 16. a 17. storočia. Marcus Štefan Tomáš Bosnyák de Magyarbel, ktorý bol kapitánom hradu v Šuranoch, Nových Zámkoch a vo Fiľakove, bol otcom Žofie Bošňákovej, ktorá sa stala známa ako šľachetná pani Strečnianskeho panstva.
vlastníctvo dát, viazanosť na poskytovateľa - prenesením dát do klaudu je ich majiteľ viazaný na poskytovateľa, a to i v prípade, že dôjde k poruche. Mnohí poskytovatelia sa pred týmto chránia replikovaním dát, napriek tomu je tu stále určitá miera rizika. Dáta nemá majiteľ na svojom serveri, pod svojou úplnou kontrolou, ale na prenajatom serveri u niekoho iného.

Okrem dvoch krátkych slovných výmen s Meletom, pri ktorých je dialóg napísaný v dramatickej forme, je text písaný v prvej osobe zo Sokratovho uhla pohľadu, ako keby išlo o jeho skutočnú reč pred súdom. V priebehu reči sa Sokrates dvakrát zmieni o prítomnosti Platóna na pojednávaní. Nie je však možné zistiť, ako presne sa Sokratove slová zhodujú so slovami, ktoré skutočne pred súdom povedal. Jeden súčasný kritický pohľad, podnietený zrejme úvodnými odsekmi Xenofónovej verzie Sokratovej reči, predpokladá, že Platónove dielo bolo napísané pred Xenofónovým. Xenofón totiž poznamenáva, že predchádzajúci autori nedokázali vysvetliť seba oslavný charakter Sokratovho prejavu (megalēgoria) v tvári v tvár trestu smrti. Xenofónova správa sa nezhoduje v ďalších detailoch s verziou Platóna, nikde však vyslovene netvrdí, že Platónova verzia je nepresná.

Majstrovstvá Európy vo vodnom zjazde je vrcholné európske podujatie vo vodnom zjazde, ktoré organizuje Európska kanoistická asociácia (ECA). Jeho história siaha do roku 1997, kedy sa vo Francúzsku konali prvé majstrovstvá Európy. Prebieha s 2-ročnou periodicitou. Na čele medailovej tabuľke krajín je Francúzsko.

Nemanja Vidič sa narodil v meste Užice, robotníkovi v továrni na meď vo výslužbe a bankovej úradníčke. Nemanja začal hrávať futbal v siedmich rokoch po boku staršieho brata Dušana v miestnom klube Jedinstvo Užice. Rýchlo napredoval a v dvanástich rokoch prešiel do klubu Sloboda Užice.

Astrachánska gubernia (rus. Астраханская губерния) bola jedna z gubernií Ruského impéria v rokoch 1717 - 1785 a 1796 - 1802 zriadená po zlúčení častí Kazanskej a Nižnogorodskej gubernie (1717). Podľa nariadení z 12. a 31. decembra 1796 bola gubernia opätovne zriadená. Od 15. novembra 1802 bola rozdelená na Kaukazskú a Astrachánsku guberniu. Hlavným mestom gubernie bol Astrachán.

Kvalifikačný kľúč, ktorý FIFA zvolila bol špeciálny. Keďže kvalifikácia sa nehrala, FIFA vybrala/pozvala 16 tímov, ktoré sa mali predstaviť na prvých majstrovstvách sveta FIFA podľa nasledovných kritérií:

Animals tour sa podľa Rogerových opisov zmenil na nočnú moru. Počas vystúpenia sa polovica návštevníkov koncertu zabávala po svojom. Ohňostroje a výbuchy prehlušovali hudbu. V júli už bolo z jeho prejavu cítiť, že nespieva s oduševnením, cítil sa odcudzený a znechutený. Na poslednom vystúpení v Montreale v Kanade, počas hrania videl na pletive oproti pódia, kde vystupovali zavesených fanúšikov, ktorí vlastne ani nevnímali hudbu, len nepríčetne kričali. Roger v tej chvíli pristúpil k jednému z nich, privolal si ho bližšie a napľul mu do tváre...
V Londýnskom priváte mal Roger domáceho Mikea Leonarda. Leonard mal vtedy okolo 35 rokov a bol lektorom v Hornsey Art College. Okrem architektúry sa zaujímal o umelecké prepojenie rytmu svetla a hudbou pochádzajúcou hlavne afrických z prekusných hudobných nástrojov. Doma v byte na Stanhope Gardens v Highgate mal ateliér, kde konštruoval a skúšal svetelné prístroje najčastejšie zložené z perforovaných diskov poháňaných elektromotormi. Cez disky prechádzalo svetlo, ktoré na stenách vytváralo rôzne efektné obrazce. Aj vďaka tomuto nadšencovi mala kapela k dispozícii hudobnú skúšobňu, kde mohla aj ona experimentovať so svojimi nápadmi. Mike Leonard si v tomto čase kúpil elektrický organ Farfisa Duo, na ktorom skupinu príležitostne aj sprevádzal.

Šestnásťvalcový W motor alebo aj motor W16 je piestový spaľovací motor, ktorý má šestnásť valcov v štyroch radoch. Tieto motory pozostávajú z dvoch blokov osemvalcového VR motora zvierajúcich uhol 90 stupňov. Každý z týchto bokov má dva navzájom posunuté rady po štyri valce, Kľukový hriadeľ je spoločný. Tento návrh sa líši od motora W18, ktorý Volkswagen vyrábal pre koncepty áut z roku 1998 a 1999, ktorý mal tri rady valcov (vejárový motor).

Okrem Ruska ho používa mnoho iných krajín, najmä krajiny tretieho sveta a východného bloku, a aj rôzne teroristické skupiny, napr. Al-Kaida, Taliban, Hizballah a iné. Mimo Ruska bol licenčne vyrábaný v NDR, Bulharsku, Rumunsku a Poľsku.

Reformovaný kostol, jednoloďová neogotická stavba z roku 1907. Autorom projektu je architekt A. Szilvássy. Stavbe dominuje štíhla predstavaná veža na pôdoryse osemuholníka s ihlancovou helmicou.

Parkovacia dráha je obežná dráha kozmickej sondy alebo kozmickej lode okolo Zeme (prípadne okolo Mesiaca), tvoriaca určitý pasívny úsek celkového plánovaného letu na vyčkanie vhodného okamihu štartu z hľadiska konštelácie kozmických telies, resp. dráhových charakteristík; využíva sa na kontrolu práce prístrojov a zariadení kozmickej lode. Prvý raz sa použila pri štarte kozmickej sondy Venera 1 12. februára 1961. Sonda štartovala na obežnú dráhu okolo Zeme a až z tejto parkovacej dráhy sa uskutočnil jej štart k Venuši.

správa – pri veľkých databázach je nutná pravidelná optimalizácia a čistenie, čo je spravidla veľmi nákladné. Pri niektorých dodávateľoch DaaS môže byť správa súčasťou služby, za finančne výhodnejších podmienok.

Vo vysoko zapálenej časti dialógu Sokrates tvrdí, že Atény nikdy nepostretlo také dobro ako jeho starosť o jeho spoluobčanov, že blahobyt je dôsledkom dobra (a nie opačne), že Boh nedovolí, aby zlý človek ublížil dobrému, a že – čo je najsilnejšie prehlásenie, ktoré vyvodzuje zo svojej úlohy – on je bodajúcim ovadom a štát lenivým koňom „a ako je deň dlhý, nikdy neprestanem objasňovať, tu a tam, kdekoľvek burcovať, presviedčať a karhať každého z vás.“

V tvorbe prevláda spontánnosť, geometrické tvary sú potlačené. Diela nemajú jasne určiteľný motív a divák v nich vidí to, čo sa naučil vidieť (či chce vidieť), prípadne to, čo cíti. Dominantným prvkom diel je farba.

Transhumanizmus je futurologický a filozofický koncept, ktorý sa zaoberá možnosťami transformácie človeka prostredníctvom využitia moderných technológií.
Pulzna puška je vysoko ucinnou energetickou zbraňou s dostatočne veľkým zasobnikom. V podstate kombinuje palebnu silu laserovej pušky s kadenciou tej klasickej (Rifle). Vhodná na všetky účely, okrem utekajúcich Votrelcov, keďže vystreľované projektily sa pohybuju celkom pomaly.

Advanced Dragoon predstavuje väčší cieľ ako štandardný dragoon, je však odolnejší, jeho pounce mu umožňuje skákať na väčšiu vzdialenosť, ma mierne zrýchlený útok a tiež schopnosť vystreľovať ostnaté projektily (barbs). Tie môžu byt naraz uskladnené len 3, automaticky sa však dopĺňajú.

V roku 1993 pri príležitosti 600 výročia od prvej písomnej zmienky o obci tu bol obyvateľmi postavený rímskokatolícky kostol zasvätený Sedembolestnej panne Márii.

Erupcie úzko súvisia s aktívnymi oblasťami a väčšina erupcií sa nachádza v okolí slnečných škvŕn, kde vychádza silné magnetické pole zo slnečného povrchu do koróny. Len 7% veľkých erupcií vzniká mimo aktívnych oblastí alebo v starých aktívnych oblastiach. Tento druh erupcií často súvisí so zmiznutím pokojného filamentu a trvá niekoľko hodín. Energia erupcií sa kumuluje obyčajne niekoľko hodín alebo dní, ale väčšine erupcií trvá iba niekoľko minút uvoľnenie ich energie.

Medzivládny panel o zmene klímy (iné preklady: Medzivládny panel o klimatickej zmene/pre zmenu klímy/pre klimatickú zmenu/o zmene podnebia, Medzivládny výbor pre zmenu klímy, Medzivládna skupina (odborníkov) pre klimatické zmeny/pre zmenu klímy; angl. Intergovernmental Panel on Climate Change, skr. IPCC) je vedecký orgán poverený úlohou vyhodnocovať riziko zmeny klímy. Panel bol založený v roku 1988 Svetovou meteorologickou organizáciou (WMO) a Programom Spojených národov pre životné prostredie (UNEF). Obe organizácie sú súčasťou OSN. IPCC sa delí o Nobelovu cenu za mier s bývalým americkým viceprezidentom Al Gorom.

Od 1958 do konca školského roku 1959/60 bola v obci aj poľnohospodárska učňovská škola. Následne bola presťahovaná do Vranova nad Topľou, kde bolo zriadené poľnohospodárske učilište.

Buzz Aldrin pôvodným menom Edwin Eugene Aldrin, Jr. (* 20. január 1930, Montclair, New Jersey, USA) je bývalý americký stíhací pilot a astronaut. Bol pilotom lunárneho modulu kozmickej lode Apollo 11 a 20. júla 1969 spolu s Neilom Armstrongom ako prví ľudia pristáli na Mesiaci.

Narodil sa v madridskej štvrti Pozuelo de Alarcón, a od mlada začal hrať za mládežnícke tímy Realu Madrid. V rokoch 2004 – 2006 hral za C tím Realu, a stal sa najužitočnejším hráčom štvrtej španielskej ligy. V sezóne 2006 – 2007 hral 2. ligu za real B, ale na konci sezóny nebol pozvaný do A tímu, a preto odišiel na 2 roky na hosťovanie do Getafe. Po návrate odohral prvý zápas za A tím Realu 12. septembra 2009. V sezóne 2010 – 2011 prišli do Realu dvaja záložníci z Nemecka, Sami Khedira a Mesut Özil, a Granero väčšinu zápasov trávil na striedačke. Esteban prestúpil počas letného prestupového obdobia do anglického prvoligového tímu Queens Park Rangers
V roku 2005 Vidič vyhral anketu o najlepšieho srbského hráča ktorý hrá v zahraničí, v ktorej hlasovalo 16 kapitánov domácich ligových klubov. V roku 2007 vyhral túto anketu opäť, tentokrát ako hráč Manchestru United. V sezónach 2006-07 a 2007-08 bol zvolený do najlepšej zostavy anglickej Premier League. Bol nominovaný do ankety o najlepšieho obrancu Európy v roku 2007 a tiež do ankety FIFA.

Približne v rovnakom čase uhorský mineralóg Franz-Joseph Müller von Reichenstein pripravil rovnakú zlúčeninu, no nedokázal ju identifikovať. Oxid titaničitý znovuobjavil v roku 1795 nemecký chemik Martin Heinrich Klaproth v rutile z Uhorska (presnejšie z lokality pri Revúcej na území dnešného Slovenska), ktorý aj dokázal že je to oxid nového prvku a tento prvok pomenoval po obroch z gréckej mytológie Titanoch. Keď sa dozvedel o skoršom objave Gregora, potvrdil, že v čiernych pieskoch z Manaccanu sa tiež nachádza rovnaký prvok.

IPCC v Tretej hodnotiacej správe z roku 2001 zhrnula, že « väčšinu oteplenia pozorovaného za posledných 50. rokov možno pripísať ľudským aktivitám ». Táto pozícia bola 7. júla 2005 potvrdená medzinárodnou skupinou vedeckých akadémií krajín G8 a Brazílie, Číny a Indie.

V Xantii X2 bola zvýšená bezpečnosť bočného a čelného nárazu upravením deformačných zón, pridaním bočných airbagov, airbagu spolujazdca a spomaľovača zaseknutia pásov, ktorý znížil tlak na kľúčnu kosť pri náraze.

Elektrofilné substitúcie prebiehajú na fenole ľahšie než na benzéne, pretože substituent –OH zvyšuje elektrónovú hustotu jadra, keďže nad záporným indukčným efektom prevláda kladný mezomérny efekt (+M efekt):

M26 Pershing mal dobré balistické vlastnosti korby aj veže, čo mu poskytovalo rovnakú pasívnu ochranu ako tanku Tiger. Okrem toho mal veľmi dobrú pohyblivosť, manévrovateľnosť aj rýchlosť, Jeho kanón M3 kalibru 90 mm je zrovnateľný s 88 mm kanónom Tigra alebo stíhača tankov Jagdpanther. Pershing mal aj efektívny stabilizátor kanóna a rýchlejšie otáčanie veže. S kanónom bol namontovaný aj spriahnutý guľomet M1919A4 kalibru 7,62 mm. Taký istý guľomet bol inštalovaný v prednej časti korby, na vrchu veže bol upevnený protilietadlový guľomet kalibru 12,7 mm. Podvozok pozostával z dvojice šiestich dvojitých pojazdových kolies odpružených na torzných tyčiach. Hnacie kolesá sa nachádzali vzadu, napínacie vpredu. Okrem toho pásy napínalo päť napínacích kladiek. Pohon tanku zabezpečoval benzínový motor Ford GAF V8 o objeme 18 l, ktorý bol uložený v zadnej časti korby.

Album bol na prelome rokov 1972/ 73 nahraný v EMI Abbey Road štúdiu. Počas nahrávania Roger rozdal rôznym ľuďom, ktorý sa vtedy v blízkosti štúdia nachádzali kartičky s rôznymi otázkami typu:

Druhou možnosťou je, že Obrana Sokratova je historickým záznamom skutočnej Sokratovej obhajoby v roku 399 pred Kr. Táto možnosť výkladu sa zdá byť aj najstarším názorom. Jej stúpenci tvrdia, že ako jedno z prvých Platónových diel, nehodilo by sa, aby Platón prikrášľoval a domýšľal spomienky na svojho učiteľa, keďže mnohí, ktorí si ho pamätali, ešte žili.
1326 Prvá listinná zmienka o obci Gerlachov, ktorú založil comes Gerlach de monte sancti Georgii - gróf Gerlach zo Spišskej Soboty. Jej chotár zasahoval do Vysokých Tatier po končiar.

Do povedomia hudobnej verejnosti vstúpil Richard Scheufler aj ako pedagóg. Je autorom audioškoly Slap & Funky (1994). V roku 2000 vyšla rovnomenná videoškola ako prvá škola svojho druhu v Českej republike. V období od roku 1997 až 2002 pôsobil ako lektor na pravidelných letných Rockových kurzoch v Dobrej Vode pri Prachaticiach. Na popud študentov vznikol hudobný materiál, ktorý bol v roku 2001 zaznamenaný na albume lektorov Jednou v roce. Uskutočnil mnoho workshopov na hudobných veľtrhoch, v Prahe každoročne od roku 1991 (Huvel, Muzika 2003), v Bratislave a v zahraničí napríklad vo Frankfurte.

Keď sa potom konala hromadná svadba a Lixos si bral za manželku Kleodóru, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

Nasledovať tento úspech bolo pre členov skupiny veľmi ťažké. Mali vlastne dosiahnuté to, čo bolo cieľom každej rockovej skupiny a teraz mali pocit bezmocnosti. V tom čase začali s experimentovaním so všetkými možnými nástrojmi. Od nástrojov prešli k veciam všedného života. Skúšali hrať na fľaše, pracie dosky (rumple) atď. Po niekoľkých experimentoch s nimi tento nápad skupina zavrhla a začala pracovať na albume Wish You Were Here.

Po tom, čo v marci 2010 vydali pieseň "Painting Flowers" na album "Almost Alice", soundtrack k filmu Alica v krajine zázrakov, začali písať materiály na ich štvrtý album, ktorý mal byť prvým albumom u major labelu Interscope Records.

Chlapec dostáva meno hneď po obriezke, kedy mohel prednáša požehnanie, ktoré obsahuje pomenovávaciu formulku - „nech je v Izraeli nazývaný menom ..., syn (otcove meno)“. Dievča dostáva meno, keď je jej otec vyvolaný po jej narodení k Tóre a potom chazan alebo gabaj odrieka požehnanie nazývané mišeberach.

Na Aldrinovu počesť bol v roku 1970 jeden z kráterov blízko miesta pristátia Apolla 11 (selenografické súradnice 1,4° s. š., 22,1° v. d., priemer 3 km) pomenovaný jeho menom. Jeho priezvisko nesie tiež planétka 6470 Aldrin, ktorú objavil v roku 1982 na observatóriu na Kleti Antonín Mrkos.

13. novembra 1890 podstúpil operáciu ucha v meste Halle v Nemecku, a potom odišiel na odporúčanie lekárov do Talianska. Na Vianoce v roku 1890 odpadol v Neapole na námestí Piazza della Santa Carita, kde ho našli v bezvedomí bez dokladov a bez peňazí, oblečeného len v ľahkom kabáte. Schliemann, jeden z najslávnejších ľudí sveta, umrel nepoznaný nasledujúci deň v nemocnici v Neapole a až neskôr našli vo vrecku jeho kabáta list, ktorý preukázal jeho totožnosť.

virtuálne rozdelenia a repliky – pri databázach klaud sa automaticky vytvárajú repliky dát na viacerých serveroch, čo zaisťuje vysokú bezpečnosť dát.
Ostrov Île de la Cité bol osídľovaný od 1. storočia pred Kr., keď ho začal obývať galský kmeň Pariziov. V ranom stredoveku bol po prvýkrát osídlený pravý breh Seiny. Od konca 19. storočia bola štvrť Le Marais osídlená významným židovským obyvateľstvom, ulica Rue des Rosiers bola srdcom ich spoločenstva s veľkým množstvom kašrutských reštaurácií. Od 90. rokov minulého storočia ovplyvnila gayská kultúra túto štvrť a bolo otvorených mnoho barov a kaviarní v priestore pri radnici.

Po nástupe na post riaditeľa Meyer zaviedol na Bauhause niekoľko zmien, z ktorých je zaiste najdôležitejšie rozšírenie teoreticko-vedeckého základu výučby a vôbec zvedečtenie metódy výtvarnej práce. Celá rada vynikajúcich odborníkov z oboru psychológie, filozofie, fyziky a pod. bola pozvaná k prednáškam na škole (bol medzi nimi aj český výtvarný teoretik Karel Teige). Veľa stavieb v tejto dobe ešte Meyer nezrealizoval. Oveľa väčší je jeho význam na poli teoretickom. Môžeme hneď pripomenúť, že Hannes Meyer je predstaviteľom úplne extrémneho funkcionalizmu. Neuznáva umeleckú zložku architektúry a slovo umenie alebo architektúra sa u neho vyskytuje len zriedka.

Singularita - ide o vznik vedomej umelej inteligencie. Termín singularita zaviedol spisovateľ sci-fi Vernor Vinge v roku 1993. Perspektívam singularity sa dnes intenzívne venuje Ray Kurzweil.

Vedie ňou zeleno značkovaný chodník z obce Belá-Dulice na Chatu pod Borišovom. V hornej časti sa nachádza rekreačné stredisko Havranovo a v bočných dolinách množstvo súkromných chát.

Od 1860 pracovník lesnej správy v Banskej Bystrici, 1861 – 1868 prednášal na Baníckej a lesníckej akadémii v Banskej Štiavnici, 1868 – 1903 lesný radca v Slovenskej Ľupči, Užhorode, Sigheti, Lugoji a i. Autor maďarskej príručky o poľovníctve, odborné články uverejňoval v Erdészeti Lapok (1891) a vo Vadász Lap (1891 – 1893, 1903).

Pancierovanie bočného pásu dosahovalo hrúbku 369 – 408 mm sekundárny pás mal hrúbku 198 mm. Pancier veže mal hrúbku 500 mm barbety (veže delostrelectva) mali na čele hrúbku až 650 mm, pričom hmotnosť veže hlavného delostrelectva mali hmotnosť až 2 500 ton. paluba mala len jediný pancierový pás o hrúbke 231 mm.

V roku 1083 dosiahol kanonizáciu prvých uhorských svätcov: sv. Štefana I. a jeho syna Imricha, biskupa Gerharda (Gellérta) a pustovníkov Andreja Svorada a Benedikta. Založil biskupstvá vo Veľkom Varadíne (Oradea, Nagyvárad) a Záhrebe.

Lykon, o ktorom podľa jedného odborníka „nevieme nič okrem toho, že bol hovorcom profesionálnych rečníkov.“ Sokrates hovorí, že Lykon sa pridal k obžalobe ako hovorca rečníkov. Niektorí odborníci ako napríklad Debra Nails, považujú Lykona za otca Autolyka, ktorý sa objaví v Xenofónovom diele Sympózium.
Králi Eurypontovcov od ich mýtického zakladateľa Prokla, až do obdobia okolo polovice siedmeho storočia pred Kr. nie sú historicky doložení a s veľkou pravdepodobnosťou patria do oblasti mýtov. Práve u týchto kráľov Eurypontovcov sú v zoznamoch na rozdiel od zoznamu rodu Agiovcov u antických historikov nezhody. Ako príklad v zozname Herodota sa kráľ Sóos ako následník Prokla nenachádza, ale u neskorších autorov napr. u Plutarcha a Pausania sa uvádza. Diodoros vo svojej knihe poskytuje podľa neho detailnú chronológiu najstarších kráľov v ktorej chýbajú mená niektorých kráľov uvedených Herodotom. Diodoros píše, že osemdesiat rokov po tradičnej Trójskej vojne (1104 pred Kr.) začal vládnuť Prokles, ktorý vládol 49 rokov a ďalší jeho nástupcovia v poradí Prytanis 49 rokov, Eunomos 45 rokov, Chariláos 60 rokov, Nikandros 38 rokov, a Theopompos 47 rokov. Diodoros tvrdí, že prvá olympiáda (776 pred Kr.) sa konala počas posledne uvedeného kráľa. Tých nezhôd je v zoznamoch starších kráľov viac.

Dnes je Konzervatórium v Bratislave jedných z vyspelých európskych hudobných učilíšť s vlastnými hudobnými telesami, koncertnou a umeleckou činnosťou, spolupracujúce so zahraničím, rozhlasom, televíziou, Slovenskou filharmóniou, SND a inými scénami.

Osobitné postavenie v Richardovom profesionálnom živote prináleží spolupráci so synom Richardom (28.9.1988, Partizánske), oficiálne pod názvom Scheufler Project. História sa zopakovala a syn Richard povedal hudbe svoje áno už v ranom detstve. Po boku otca účinkoval v kapele King Size, ktorej stálymi hosťami sú dodnes. V dvanástich sa podieľal na nahrávaní popového albumu kapely Damiens Nechci zůstat sám, ktorý Richard starší spoluprodukoval, absolvoval turné s Lenkou Filipovou a spolupracoval i na otcovom druhom sólovom albume Between us (Scheufler’s Records, 2008). Od roku 2004 sú obaja stálymi hosťami v rockovej opere Antigona.

Titán ako nový prvok prvýkrát identifikoval amatérsky geológ William Gregor (povolaním pastor a neskôr vikár farnosti Creed v Cornwalle) v roku 1791, ktorý si všimol, že čierny piesok z náplavov v susednej obci Manaccan je priťahovaný magnetom. Tento piesok bol minerál ilmenit a jeho analýzou Gregor zistil, že je tvorený dvoma oxidmi - železa a nového, dovtedy neidentifikovaného prvku (oxid titaničitý). Svoj objav oznámil Kráľovskej geologickej spoločnosti Cornwallu (Royal Geological Society of Cornwall) a taktiež ho publikoval aj v nemeckom vedeckom časopise Creel's Annalen.
Študoval na gymnáziu v Čáslavi, roku 1922 – 1928 na Prírodovedeckej fak. KU v Prahe. Roku 1929 RNDr., 1947 mimoriadny, 1966 univerzitný profesor. Pôsobil ako profesor gymnázií, v roku 1930 – 1945 v Banskej Bystrici. V roku 1947 – 1950 prof. Pedagogickej, 1950 – 1974 Prírodovedeckej fak. UK v Bratislave, 1950 – 1952 dekan Prírodoveckej fak. UK. Počas štúdií sa venoval možnostiam využitia polarografie v chemickej analýze, neskôr aj problémom jadrovej chémie. Autor a spoluautor monografických prác, štúdií v domácich i zahraničných odborných časopisoch, vysokoškolských a stredoškolských učebníc, ktoré i prekladal z češtiny a ruštiny. Účastník protifašistického odboja a SNP, pracovník redakcie časopisu Bojovník. Populizátor prírodných vied, člen redakčných rád časopisov.

Bořeň (nem. Borschen) je skalnatý vrch, ktorý sa nachádza južne od Bíliny v Českom stredohorí. Vypína sa vysoko nad údolím rieky Bíliny, v spodnej časti je čiastočne zarastený lesom. Vrchol sa nachádza vo výške 539 m n. m. Tvorí výraznú dominantu ako mesta Bíliny tak i celého Českého stredohoria. Vďaka svojej charakteristickej siluete je veľmi dobre viditeľný aj z mnohých vzdialených miest (napr. zo Žatca).

Duša je umelo upravený vodný tok na východe Slovenska, pravostranný prítok Laborca, s ktorým tečie súbežne a do ktorého ústi na jeho dolnom toku. Od preložky Duše na strednom toku, západne od Michaloviec (preložka niekedy označovaná ako Duša I.), je tok označovaný ako Dolná Duša. Na dolnom toku bola vybudovaná ďalšia preložka označovaná ako Vrbnická preložka Duše. Vodný tok preteká územím regiónu Dolný Zemplín, cez okresy Michalovce a Trebišov, je tokom V. rádu. Dosahuje celkovú dĺžku 41,1 km, zaberá povodie s veľkosťou 182,174 km² a priemerná lesnatosť povodia je cca 10 %.

Nick Mason v životopisnej knihe Inside Out: A personal History of Pink Floyd charakterizuje Watersa v ére The Wall ako egomaniaka. Bolo to v čase, keď sa rozhodol vyhodiť zo skupiny Wrighta po jeho osobných problémoch, ktoré začali narušovať výrobu albumu. Wright zostal so skupinou ako externe platený hudobník, kým Waters viedol kompletnú zostavu skupiny v činnosti počas celej koncertnej šnúry, ktorá nasledovala. Gilmour mal postavenie hudobného dramaturga.

Je chválený za svoj agresívny defenzívny štýl. V súčasnosti je považovaný za jedného z najlepších obrancov v Anglicku aj v Európe. Vida, ako ho prezývajú spoluhráči, je vysoko hodnotený za svoju fyzickú postavu, schopnosť hlavičkovať ako v defenzíve, tak aj v ofenzíve a za statočnosť. Kvôli tomuto, je kľúčovou osobnosťou United a je často porovnávaný z bývalým obrancom Manchestru Stevom Bruceom, pre ich podobnosť.

All Time Low je americká pop punková skupina z Baltimoru v Marylande, ktorí sa sformovali v roku 2003. Skupina sa skladá z hlavného speváka a gitaristu Alexandra Gaskartha, hlavného gitaristu Jacka Barakata, basového gitaristu Zacharyho Merricka a bubeníka Riana Dawsona. Meno kapely je vzaté z piesne "Head on Collision" od New Found Glory.